প্রযোজক থেকে এবার নায়কের খাতায় নাম তুলতে যাচ্ছেন আবদুল আজিজ - bdtoday24
Home | বিনোদন | ঢালিউড | প্রযোজক থেকে এবার নায়কের খাতায় নাম তুলতে যাচ্ছেন আবদুল আজিজ
প্রযোজক থেকে এবার নায়কের খাতায় নাম তুলতে যাচ্ছেন আবদুল আজিজ
in ঢালিউড, ফটো সংবাদ ০ 87 Views
বিনোদন ডেস্ক : আবদুল আজিজ। দেশব্যাপী তিনি নামি প্রযোজক হিসেবেই পরিচিত। জাজ মাল্টিমিডিয়ার কর্ণধার। তার এই প্রযোজনা প্রতিষ্ঠানটির বয়স ছয় বছর। এরই মধ্যে তিনি উপহার দিয়েছেন বেশ কয়েকটি হিট ও ব্যবসাসফল ছবি। কাজ করেছেন যৌথ প্রযোজনার ছবিতেও। বাংলা চলচ্চিত্রের এই সময়ের সবচেয়ে বড় প্রযোজনা প্রতিষ্ঠান তাঁর জাজ মাল্টিমিডিয়া।
এতক্ষণ তো শোনালাম পুরোনো খবর। নতুন খবর হচ্ছে, প্রযোজক থেকে এবার নায়কের খাতায় নাম তুলতে যাচ্ছেন আবদুল আজিজ। গত মঙ্গলবার রাতে ফেসবুক লাইভে সে কথা নিজেই জানান প্রযোজক। অনেকদিন থেকেই নাকি তিনি সিনেমার হিরো হয়ে নামার কথা ভাবছিলেন। কিন্তু সময় করে উঠতে পারছিলেন না। এবার সে সময় এসেছে।
নায়ক হয়ে আবদুল আজিজ যেটিতে অভিনয় করবেন সে ছবির নাম ‘আঁধার থেকে আঁধারে’। দুই নায়ক রয়েছে এ ছবির গল্পে। একজন আবদুল আজিজ, আরেকজন হতে পারেন ‘পোড়ামন টু’ ছবির সিয়াম আহমেদ। অতিথি চরিত্রে থাকতে সম্মতি জানিয়েছেন বাংলাদেশি সুপারস্টার শাকিব খান এবং কলকাতার সুপারস্টার জিৎ।
এ ব্যাপারে আবদুল আজিজ জানান, ‘আঁধার থেকে আঁধার’ ছবির গল্পে একজন নায়িকার জার্নি দেখা যাবে। এর জন্য কম বয়সী নায়িকা লাগবে। নতুন বছরের শুরুর দিকে শুটিং শুরু হবে।
ছবিতে মাহিয়া মাহি থাকছে কিনা? সাংবাদিকদের এমন প্রশ্নে জাজকর্তা জানান, ‘এ বিষয়ে এখনও কিছু ঠিক হয়নি। মাহি রাজি হলে হতেও পারে। মাহিও চেয়েছিলেন আমি নায়ক হই।’
উল্লেখ্য, ২০১১ সালে শিষ মনোয়ার কর্তৃক জাজ মাল্টিমিডিয়া প্রতিষ্ঠিত হয়। ২০১২ সালের অক্টোবরে এ প্রতিষ্ঠান থেকে প্রথম ছবি মুক্তি পায়। এটি বাংলা ভাষার বৃহত্তম চলচ্চিত্র স্টুডিও যা এক বছরে গড়ে দশটির উপরে চলচ্চিত্র নির্মাণ করে থাকে। বর্তমানে জাজের প্রধান দায়িত্ব সামলাচ্ছেন আবদুল আজিজ।
প্রযোজক থেকে এবার নায়কের খাতায় নাম তুলতে যাচ্ছেন আবদুল আজিজ	২০১৭-১১-০৯
Tagged with: প্রযোজক থেকে এবার নায়কের খাতায় নাম তুলতে যাচ্ছেন আবদুল আজিজ
Previous: ‘দ্বিতীয় মৈত্রী এক্সপ্রেস’ ট্রেনের আনুষ্ঠানিক উদ্বোধন করলেন হাসিনা-মোদি
Next: বিচারক দুর্নীতি মামলায় সরকারের প্রভাবমুক্ত হয়ে রায় দেবে বলে আশাবাদী খালেদা জিয়া
১৯৭১ সালের ৩ ডিসেম্বর মুক্তিযুদ্ধের চূড়ান্ত পর্বের শুরু
বগুড়া-৭ আসনে খালেদা জিয়াসহ বিএনপির সব প্রার্থীর মনোনয়নপত্র বাতিল
খালেদা জিয়াসহ অন্য প্রার্থীদের মনোনয়নপত্র বাতিল সরকারের মাস্টারপ্ল্যানের অংশ :রিজভী
স্টাফ রির্পোটার : বিএনপি চেয়ারপারসন খালেদা জিয়াসহ অন্য প্রার্থীদের মনোনয়নপত্র বাতিল সরকারের ...
গোপালগঞ্জ-২ আসনে প্রধানমন্ত্রী শেখ হাসিনার মনোনয়নপত্র বৈধ ঘোষণা
স্টাফ রির্পোটার : গোপালগঞ্জ-২ (টুঙ্গিপাড়া-কোটালিপাড়া) আসনে প্রধানমন্ত্রী শেখ হাসিনার মনোনয়নপত্র বৈধ ঘোষণা ...